Ved [[Sommer-OL 1960|OL 1960]] i [[Rom]] var hun igen en af de store favoritter og levede op til forventningerne med yderligere tre medaljer. I favoritdisciplinen 100 m fri vandt hun da også ubesværet sit indledende heat og semifinalen lige som sin nye konkurrent, amerikaneren [[Chris von Saltza]]. I finalen var der ingen tvivl: Fraser vandt sikkert og satte samtidig ny olympisk rekord med tiden 1.01,2, mens von Saltza fik sølv i tiden 1.02,8 og briten [[Natalie Steward]] bronze i 1.03,1.<ref>{{kilde | url = http://www.olympedia.org/results/5588 | titel = 100 metres Freestyle, Women | udgiver = olympedia.org | hentet = {{dato|16-4-2021}} }}</ref>
Levende_personer Personbillede_savnes